钦定古今图书集成/明伦汇编/氏族典/第349卷 > 《廖用贤尚友录》 > 丘民仰
## 钦定古今图书集成/明伦汇编/氏族典/第349卷 > 《廖用贤尚友录》 > 丘民仰

按《明外史丘民仰传》：“民仰，字长白，渭南人。万历中，举
于乡，以会试副榜，历原武、宁晋二县教谕，迁顺天东
安知县，调繁保定之新城。崇祯二年，擢御史，号敢言，
出为河间知府，迁天津副使，调大同，寻监军汝宁，迁
永平右参政，移督宁前兵备。十三年，擢右佥都御史，
巡抚辽东。十四年，锦州被围，民仰偕总督洪承畴进”
至松山为声援，军溃，民仰誓死固守，外援不至，刍粮
并竭。至明年二月城破，民仰不屈死。